CELEX: 62021TN0761
Language: mt
Date: 2021-12-06 00:00:00
Title: Kawża T-761/21: Rikors ippreżentat fis-6 ta’ Diċembru 2021 – Courtois et vs Il-Kummissjoni

31.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/38
            
         
      Rikors ippreżentat fis-6 ta’ Diċembru 2021 – Courtois et vs Il-Kummissjoni
      (Kawża T-761/21)
      (2022/C 51/51)
      Lingwa tal-kawża: il-Franċiż
      
         Partijiet
      
      
         Rikorrent: Fabien Courtois (Rueil-Malmaison, Franza) u 2088 rikorrent ieħor (rappreżentant: A. Durand, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara li t-talbiet tar-rikorrenti huma ammissibbli u fondati;
               
            
                  —
               
               
                  tannulla d-deċiżjoni impliċita ta’ ċaħda tal-24 ta’ Settembru 2021 mnissla mill-assenza ta’ risposta għat-talba konfermattiva mressqa mir-rikorrenti fit-13 ta’ Awwissu 2021;
               
            
                  —
               
               
                  tikkundanna lill-Kummissjoni għall-ispejjeż ta’ din il-proċedura.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq l-ammissibbiltà tar-rikors. Ir-rikorrenti jsostnu, f’dan ir-rigward, il-locus standi tagħhom bħala applikanti intitolati sabiex jippreżentaw rikors fis-sens tal-Artikolu 8(3) tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (1) (iktar ’il quddiem ir-“Regolament 1049/2001”) u bħala destinatarji tal-att ikkontestat fis-sens tal-Aritkolu 263(4) TFUE. Ir-rikorrenti jindikaw, barra minn hekk, li għandhom interess ġuridiku mnissel mir-rifjut għall-aċċess għad-dokumenti kkontestat mill-Kummissjoni fid-deċiżjoni impliċita tagħha ta’ rifjut tal-24 ta’ Settembru 2021 u mill-preġudizzju kkawżat mid-deċiżjoni kkontestata għad-drittijiet fundamentali tagħhom.
               
            
                  2.
               
               
                  It-tieni motiv ibbażat fuq il-legalità interna tad-deċiżjoni tal-Kummissjoni. Ir-rikorrenti jsostnu li l-Kummissjoni kisret id-dritt ta’ aċċess għad-dokumenti tar-rikorrenti billi bbażat ruħha fuq motivi mhux kompleti u żbaljati. Ir-rikorrenti jżidu jgħidu wkoll li huma jinvokaw interessi pubbliċi superjuri li jiġġustifikaw l-aċċess għad-dokumenti. Finalment, ir-rikorrenti jqisu li l-Kummissjoni kisret il-prinċipju ta’ proporzjonalità sa fejn marret lil hinn minn dak li kien neċessarju sabiex tilħaq l-għanijiet tagħha.
               
            
         (1)  ĠU Edizzjoni Speċjali bil-Malti, Kapitolu 1, Vol. 3, p. 331.